[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Raadi aleviku hariduslinnaku arhitektuurikonkursi vo\u0303itis kavand \"Kogukond katuste all\""}, {"text_idx": "#000004", "text": "Raadi aleviku hariduslinnaku arhitektuurikonkursi vo\u0303itis Eesti ja Soome arhitektide koosto\u0308o\u0308s valminud ideekavand nimega \"Kogukond katuste all\". Vo\u0303iduto\u0308o\u0308s on u\u0308hte keskusesse kokku sobitatud nii koolikompleks kui ka kogukonnaruumid ja pargiala."}, {"text_idx": "#000005", "text": "Tartu linna piirist umbes poole kilomeetri kaugusel asub praegu 15-hektariline tu\u0308hermaa. Tulevikus on see aga Raadi kogukonnakeskus, kus saab olema Eesti u\u0308ks suurimaid koole, lasteaed, spordihoone ja palju muudki."}, {"text_idx": "#000006", "text": "Arhitektuurivo\u0303istlusega lootsid Tartu vald ja arhitektide liit leida lahenduse nii koolikompleksile, kui ka kogukonnakeskusele ja seda u\u0308mbritsevale loodusalale. 12 vo\u0303istlusto\u0308o\u0308 vahelt valiti parimaks ideekavand nimega \"Kogukond katuste all\", mille autorid Arhitekt11 OU\u0308 ja Lunden Architecture OY ning mis paistis muuhulgas silma oma keskkonnatundlikkusega."}, {"text_idx": "#000008", "text": "\"Tegemist on ratsionaalse ruumi- ja ka va\u0308ga hea materjalikasutusega. Tegu on puitarhitektuurile u\u0308les ehitatud hoonetega. Ja arvestades et me tahame olla vo\u0303imalikult su\u0308sinikneutraalsed, on need head ma\u0308rkso\u0303nad,\" selgitas Tartu vallavanem Jarno Laur."}, {"text_idx": "#000009", "text": "Z\u030cu\u0308riiliikme Urmo Metsa so\u0303nul olid kavandi autorid ka arvestanud, et tegemist on kohe Tartu linna ku\u0308lje all oleva piirkonnaga, mis kasvab kiiresti."}, {"text_idx": "#000010", "text": "\"Ta pakkus va\u0308lja lahenduse, kus krundi po\u0303hjapoolne ku\u0308lg, sissepa\u0308a\u0308suku\u0308lg on va\u0308ga linlik ja pakub sinna va\u0308ljaku kogukonnale ja kogukonnahoone funktsioonid. Samas ja\u0308a\u0308b hoone lo\u0303unaku\u0308lg kooli va\u0308lio\u0303pperuumiks ja kogukonnapargiks,\" selgitas arhitekt ja arhitektuurikonkursi z\u030cu\u0308riiliige Urmo Mets."}, {"text_idx": "#000011", "text": "U\u0308lesande tegi Metsa so\u0303nul keeruliseks tu\u0308hermaast kohatunde loomine ning kompleksi ambitsioonikas maht. Tulevane Raadi po\u0303hikool on planeeritud ligi 2000 o\u0303pilasele, hiljem lisanduks ka 12-ru\u0308hmaline lasteaed. Kooli on va\u0308ga vaja, sest Raadi piirkond kasvab va\u0308ga kiiresti ning siinsesse Ko\u0303rveku\u0308la kooli enam lapsi juurde ei mahu."}, {"text_idx": "#000012", "text": "\"Me ei mo\u0303tle maksumusele, sest et tegelikult la\u0308heb ideede elluviimiseni pa\u0308ris palju aega. Me hakkame ideede alusel tegema planeeringut, projekteerimine vo\u0303tab kogemustele tuginedes rohkem kui aasta ja me ei tea, mida ehitushinnad siis teevad,\" ra\u0308a\u0308kis Tartu vallavanem Jarno Laur."}, {"text_idx": "#000013", "text": "Tartu valla eelarvestrateegias on viimasel aastal ette na\u0308htud 16 miljonit eurot, selleks peaks piisama poole kooli jaoks. Linnak on plaanis ehitada etappides \u2013 ko\u0303igepealt koolihoone va\u0308iksem osa, siis spordihoone, seeja\u0308rel koolihoone laiendus ja lo\u0303puks lasteaed."}, {"text_idx": "#000020", "text": "Loovjuht tehisintellekti loodud kunstist: seal on palju halle alasid"}, {"text_idx": "#000021", "text": "Va\u0308ndras avati uus 300-kohaline kontserdisaal"}, {"text_idx": "#000031", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000034", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000037", "text": "U\u0308levaade. Aasta parimad lood 2022"}, {"text_idx": "#000039", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000042", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000043", "text": "Galerii: Riho Sibula a\u0308rasaatmine Jaani kirikus"}, {"text_idx": "#000044", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]